विशी सिन्हा को मेरे उपन्यासों में मिलने वाली तमाम खूबियों का संतुलित मिश्रण इस उपन्यास में मिला जिसमे कि पात्र से कहीं ज्यादा महत्वपूर्ण घटनाएं हैं । बकौल उनके ‘कोलाबा कांस्पिरेसी’ एक मर्डर मिस्ट्री तो है पर जीत सिंह खुद ही तफ्तीश कर के कातिल तक पहुंचने के चक्कर में सुनील बनता नजर नहीं आता । कोर्ट रूम ड्रामा तो है पर गुंजन शाह अपना केस काफी कुछ किस्मत के सहारे लड़ता है और जीत आकस्मिक और खुद-ब-खुद पहुंची मदद से ही पक्की हो पाती है इसलिए गुंजन शाह मुकेश माथुर बनता नजर नहीं आता । डकैती की घटना तो है पर डकैती खुद प्लान कर या मजलूम को अपने हाथों इन्साफ दिल कर जीत सिंह विमल बनता नजर नहीं आता । लिहाजा ‘कोलाबा कांस्पिरेसी’ वह उपन्यास है जो जीत सिंह को लेखक के किसी अन्य नामचीन किरदार के साये से बाहर निकाल कर उसके स्वतंत्र वजूद को उसकी तमाम कमियों के साथ स्थायी रूप से स्थापित करता है ।